als_Latn dik_Latn sag_Latn
Refuzimi i Adelës ndaj Bjordit është kthyer në motiv batutash dhe shakash brenda shtëpisë
"Nuk je loja ime"
Juna ngacmon Sorin në lidhje me lojën që bën ai me banorët e tjerë, duke nënkuptuar edhe veten. Sori ia kthen se ajo nuk bën pjesë në llogaritë për lojën e tij për të shtunën. Ajo interesohet se cila është loja e tij për momentin dhe ai i përgjigjet se nuk e ka menduar akoma, sepse nuk e ka të sigurt nëse rri apo jo. Gjithsesi, ai thotë se duhet të mendojë për tri lojëra, duke bërë llogaritë për secilin që mund të dalë. Sori shton se me atë ende nuk i ka ardhur koha për të luajtur, të paktën deri të shtunën, sepse e mendon diçka të hershme të nxjerrë të rinjtë në lojë, pasi mund të rrezikojë vetë, por për gjatë ditës ai mendon se ata kalojnë kohën duke shkëmbyer biseda, debate, lojëra e në këtë mënyrë duke ndihmuar Sorin.
Për Kavajën
Adela i tregon Junës, Eltonit dhe Arit për qytetin e saj, Kavajën. Ajo tregon se Kavaja është një qytet shumë i qetë, që nuk ndodh asgjë e keqe, ku vendet për t‘u argëtuar janë të pakta, por që në tërësi është një qytet i bukur, sidomos në verë. Adela tregon se njerëzit që jetojnë atje e bëjnë jetën pak të vështirë, sepse merren më shumë me punët e të tjerëve sesa të vetat. Ajo merr si shembull historinë e saj e të Bjordit dhe thotë se e di shumë mirë që e paragjykojnë. Sipas saj, edhe nëse prindërit e saj nuk e paragjykojnë apo gjykojnë, janë të tjerët që u thonë atyre fjalë për të. Adela thotë se të gjithë e dinë që ajo me Bjordin nuk po bën asgjë të keqe, përveç gjërave të bukura, por që në Kavajë ajo gjykohet edhe për këto.
Adela për jetën e saj
Adela i tregon Eltonit një pjesë nga jeta e saj. Ajo i tregon për prindërit, familjen me të cilën jeton, dashurinë me Gonin dhe se si i ka përjetuar ajo të gjitha këto. Ajo emocionohet dhe tregon duke qarë se sa dëshirë të madhe kishte që të ndryshonte diçka në jetën e saj, sepse nuk ndihej e lumtur. Adela tregon se gjithnjë ishte përpjekur e munduar të ndryshonte diçka te të tjerët, por pa arritur në rezultate pozitive. Më pas, ajo mendoi që të ndryshonte diçka në veten e saj, në jetën e saj dhe të paktën këtë gjë arriti ta bënte e ndihet krenare për këtë. Adela thotë se si ajo ka shumë vajza të tjera, të cilat nuk e kanë guximin që ta ndryshojnë jetën e tyre si ajo dhe për këtë i vjen shumë inat, por e kupton se sa e vështirë është. Eltoni mendon se veprimet e Adelës, duke i bërë publike, kanë për të ndikuar në mendimet e atyre vajzave e të paktën ka për t‘u kujtuar pikërisht për iniciativën që mori dhe arriti diçka pozitive.
"Do kemi probleme"
Mimoza i thotë në konfidencë Adelës se kur të dalin jashtë të dyja do të kenë për të sqaruar problemet e tyre. Adela e pyet përse, por ajo mundohet që fjalët t‘ia lërë me nënkuptim dhe Adela, që duket sikur i di problemet e Mozës, e kupton menjëherë se çfarë do të thotë ajo. Moza i thotë që të mos e përmendi dhe se më hapur do të mund të flasin kur të jenë jashtë. Ato bisedojnë dhe diçka tjetër me shenja.
Anjeza: Jam shumë mirë me Arjonin!
Arjoni dhe Anjeza, duke qëndruar shumë pranë njëri-tjetrit, diskutojnë për nominimet. Për Arjonin nuk ka rëndësi nominimi, por që t‘ia kalojë sa më mirë me Anjezën. Ai thotë: "Do na ‘masakrojnë‘ me pyetje përjashta, nëse do të vazhdojmë apo jo!" Ajo mendon që është ende herët për t‘u bërë kjo pyetje. Ai mbështet mendimin e saj dhe shton: "Kjo është e bukur, se është tani këtu dhe kaq!" Ajo thotë që nuk e kishte menduar që do ndihej me një person kaq mirë sa me Arjonin dhe thotë: "Jam shumë mirë!" Anjeza shprehet se ka dëshirë që Arjonin ta njohë edhe jashtë, pasi gjërat janë më ndryshe.
Dënim për banorët
"Big Brother", duke parë që Ari ka përsëritur disa veprime që bien ndesh me rregulloren, vendos t‘u japë të gjithë banorëve një dënim. Ky vendim ka ardhur për të gjithë, për arsye se banorët jetojnë në grup dhe zgjedhjet e njërit i pësojnë dhe i gëzojnë në grup. Dënimi konsiston në lidhjen me litarë me njëri-tjetrin në grupe prej katër dhe tre vetash. Ata janë të detyruar që të spostohen në grupe, për të koordinuar gjithçka dhe nuk lejohen absolutisht që të zgjidhen nga litarët, qoftë edhe për të përdorur tualetin, apo për t‘u shtrirë. Banorët u ndanë në grupe të përcaktuara nga "Big Brother". Grupi i parë përbëhej nga Ari, Adelajda, Aida dhe Qetsori. Grupi i dytë ishin Adi, Anjeza, Bjordi dhe Mimoza. Në grupin e tretë ishin Eltoni, Juna, Arjoni. Në momentin që banorët janë vënë në dijeni të dënimit, ata i kanë thënë Arit: "Ta kemi borxh!" Gjithsesi, ata e morën me shumë sportivitet këtë dënim, duke u shprehur që do jetë argëtuese për ta. Arjoni bën batuta me Anjezën duke i thënë: "Imagjino kur të gatuaj unë dhe Sori, do jemi 10 veta në kuzhinë!" Ari u thotë banorëve: "Në këtë mënyrë rritet ndjenja e komunitetit!" Të gjithë banorët bëjnë batuta me Arin. Bjordi i thotë: "Po ti nuk ndihesh as fajtor!" Ky dënim ka krijuar shumë situata komike me banorët.
"Mendonim që do e fitonte Tani"
Arjoni, Junida dhe Eltoni preferojnë të qëndrojnë shtrirë duke diskutuar për banorët. Eltoni kujton Dritanin dhe thotë që ai e kishte parandier se do dilte ai. Arjoni thotë që ata nuk e imagjinonin që mund të dilte Dritani dhe shton: "Ne mendonim që Tani do ishte fituesi i ‘Big Brother‘"! Juna e pyet se pse kishte këtë mendim. Ai i thotë që ishte një perceptim i tij, pasi mendonte që sjellja e tij ishte brenda parametrave të një personi që mund ta fitonte. Ajo vazhdon duke e pyetur: "Kush mendon që mund të dalë?" Sipas mendimit të tij, personat që mund të dalin janë ai ose Qetsori. Ajo i thotë se nuk do të ndodhë dhe shton: "Për mendimin tim çiftet shikohen më me dëshirë!"
Lirohen nga litarët
"Big Brother" e konsideroi dënimin të kryer, duke vendosur që ato të lirohen nga litarët. Arjoni sapo është liruar ka shkuar për të puthur Anjezën, ndërsa Bjordi e ka marrë Adelajdën në krahë. Banorët e tjerë kanë vazhduar të kërcejnë. Arjoni ka marrë litarët që banorët ishin të lidhur dhe ka kërcyer. Edhe banorët e tjerë janë bashkuar me të duke kërcyer me litar. Adela i tregon Bjordit momente nga dënimi. Ajo i thotë që Qetsori në momentin që ajo donte të flinte, kërkonte kos vetëm për ta çuar atë nga gjumi.
"S‘e shoh Adelën me syrin e Aidës!"
"Unë Adelën nuk e kam parë kurrë me syrin e Aidës!" - ka thënë Arjoni. Sipas tij, ajo ka qenë shumë aktive, ka marrë pjesë në debate, ka dhënë dhe ka mbrojtur mendimin e saj. Ai ka thënë se ua kishte thënë edhe të tjerëve këtë. Madje, ai nuk arrinte ta kuptonte urrejtjen që mund të kishin të tjerët ndaj Adelës. Anjeza ka thënë se edhe ajo nuk mund ta shihte si të ngushtë apo të cekët, siç e përkufizon Aida. Edhe për mendimin e saj Adela kishte dhënë shumë në këtë lojë. "Aida e sulmon shumë keq Adelën!"- ka thënë Anjeza, duke shtuar se nuk kishte dëgjuar kurrë që Adela t‘i fliste Aidës, siç i fliste kjo e fundit asaj. "Adela e ka anashkaluar dhe i ka thënë gjëra shumë të sakta", ka thënë ajo. Anjeza ka shtuar se Adela ishte e drejtpërdrejtë dhe nuk bënte thashetheme. "Unë kam shumë respekt për Adelën", ka thënë Arjoni, "pavarësisht se nuk më intereson t‘ua shpreh të gjithëve!"
"Puthja e zyshes, provë jave!"
Adi, Juna, Bjordi, Ari, Qetsori dhe Adelajda janë mbledhur në dhomën e gjumit, duke biseduar e duke shkëmbyer batuta me njëri-tjetrin. Ndërkohë, Ari dhe Eltoni e kishin lidhur Adin me litar dhe mundoheshin ta tërhiqnin. Më pas e kanë lidhur këmbën e tij me të Bjordit. Banorët kanë vazhduar shakatë e tyre. Ari dhe Adi, duke përdorur mikrofonat, kanë bërë sikur flisnin në telefon. Më pas Adi ka thënë një shprehje që i ka bërë të gjithë të qeshin me lot e Adelën të ulet përtokë nga të qeshurat: "Kjo puthja jote o zyshe, ka për të na u bërë provë jave!"
"Nuk më dridhet më zemra!"
Duke biseduar në dhomën e gjumit, Adi ka thënë se zemra e tij e kishte përfunduar ciklin e të dridhurit përpara një femre, nuk dridhej më. Objektivat e tij ishin tashmë që të ndërtonte diçka të bukur për të ardhmen, pasi siç edhe ai tha, "dyert e pleqërisë avash-avash po afroheshin". "E vërtetë është!" - i ka thënë Qetsori dhe ka shtuar se çështja ishte të dilnin të gjithë mirë nga kjo situatë, duke iu referuar lojës në "Big Brother".
"Po hapesh shumë! Mbaje veten!"
"Ke filluar të hapesh shumë! - i ka thënë Mimoza, Arit, që nuk donte të largohej nga krevati i saj. Mbaje veten!". Mimoza ia ka përsëritur disa herë Arit që të largohej nga krevati i saj, sepse donte të flinte, por ai nuk ka dashur të largohej dhe i thoshte asaj se do të flinte aty. Pas insistimeve të shumta të Mimozës, ai, më në fund, ka pranuar dhe është larguar.
Largësi dhe afërsi
Arjoni dhe Anjeza qëndrojnë larg njëri-tjetrit këtë mëngjes. Ata ndodhen të dy në kopsht, por jo bashkë. Të dy duken të menduar dhe sikur u ka ngelë qejfi. Arjoni e fton Anjezën që të ulen bashkë. Ai e puth dhe e përqafon si për t‘i uruar mirëmëngjes. Sërish ata nuk duken aq të afruar sa më parë. Anjeza e pyet se çfarë ka dhe ai i tregon se është i mërzitur. Ai interesohet se si ka fjetur dhe është zgjuar ajo larg një personi që dëshiron ta ketë afër dhe Anjeza i përgjigjet se nuk është ndier mirë. Ajo e kupton se ai është i mërzitur me të dhe i thotë se ai nuk e ka kuptuar se çfarë donte t‘i thoshte ajo mbrëmë me fjalët që i tha. Të dy sqarohen për keqkuptimin e krijuar dhe puthen e përqafohen me dashuri.
"Më jep oksigjen!"
Mimoza qëndron në kuzhinë duke ngrënë mëngjesin. Afër saj shkon Ari, i cili e mbush me komplimente për bukurinë e saj. Ari ishte ai që e zgjoi Mozën nga gjumi duke e puthur e përkëdhelur. Ai i thotë se e pëlqen shumë kur ajo ngrihet nga gjumi, me bukurinë dhe thjeshtësinë e saj. Edhe Sori i thotë se e ka këshilluar Mozën që të mos përdorë më tualet në mëngjes, sepse ajo është e bukur vetë, madje ai e krahason atë me një kukull. Ari vazhdon ta puthë e përkëdhelë atë. Moza i thotë që të largohet, por ai ia kthen se duhet ta puthë që të zgjohet e të marrë pak oksigjen prej saj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn